Diari Oficial de la Generalitat Valenciana


Sumari del DOGV 9220, del 22-11-2021 (2021/11373)

RESOLUCIÓ de 16 de novembre de 2021, del director general de LABORA Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions públiques destinades a la integració sociolaboral de treballadors i treballadores en situació o en risc d'exclusió social en empreses d'inserció per a 2021, convocades mitjançant la Resolució de 15 de març de 2021, del director general de LABORA Servei Valencià d'Ocupació i Formació, i regulades en l'Ordre 20/2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9220

Data del DOGV
:   22-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11479


Data del document
:   16-11-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de novembre de 2021, del director general de LABORA Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions públiques destinades a la integració sociolaboral de treballadors i treballadores en situació o en risc d'exclusió social en empreses d'inserció per a 2021, convocades mitjançant la Resolució de 15 de març de 2021, del director general de LABORA Servei Valencià d'Ocupació i Formació, i regulades en l'Ordre 20/2018. [2021/11954]  
  
  
En el Diari Oficial de la Generalitat Valenciana de 22 de març de 2021, número 9045, es va publicar la Resolució de 15 de març de 2021, del director general de LABORA Servei Valencià d'Ocupació i Formació, per la qual es convoquen les subvencions públiques destinades a la integració sociolaboral de treballadors i treballadores en situació o en risc d'exclusió social en empreses d'inserció per a 2021, per la qual es va donar publicitat a les línies de crèdit i a l'import global màxim destinat a finançar aquestes subvencions regulades en l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball (DOGV 8425, 16.11.2018).  
  
En l'apartat 1 de l'article 2 d'aquesta resolució es va establir que aquestes ajudes es financen per un import global màxim d'1.200.000 euros, amb càrrec al subprograma pressupostari 322.51, Foment d'ocupació, amb càrrec al capítol 4, línia S2240, segons el detall de línies i imports que a continuació s'especifiquen:  
a) Les ajudes per als programes regulats en el capítol II del títol II de les bases reguladores, destinades a les empreses d'inserció qualificades i inscrites en el registre administratiu de la Comunitat Valenciana, excepte els de la secció 5a, es finançaran per un import global d'1.150.000 euros.  
b) Les ajudes per al programa regulat en la secció 5a del capítol II del títol II de les bases reguladores, destinades a la creació de nous llocs de treball vinculat a inversió fixa en les empreses d'inserció qualificades i inscrites en el registre administratiu de la Comunitat Valenciana, es finançaran per un import global de 50.000 euros.  
  
Una vegada finalitzat el termini per a la presentació de sol·licituds d'ajudes per al programa regulat en l'apartat b anterior, destinades a la creació de nous llocs de treball vinculat a inversió fixa en les empreses d'inserció, per no haver-hi sol·licituds presentades existia un saldo en l'RA per import de 50.000,00 ?, que és la totalitat de l'import a concedir, per la qual cosa per la Resolució de 17 de setembre de 2021, del director general de LABORA Servei Valencià d'Ocupació i Formació, es va efectuar la desafectació d'aquestes.  
Mitjançant la Resolució de 27 d'octubre de 2021, del director general de LABORA Servei Valencià d'Ocupació i Formació, publicada en el DOGV 9207 de 03.11.2021, es va incrementar la dotació assignada en la Resolució de 15 de març de 2021, del director general del Servei Valencià d'Ocupació i Formació, per la qual es convoquen subvencions destinades a la integració sociolaboral de persones treballadores en situació o risc d'exclusió social en empreses d'inserció per a 2021, d'acord amb el següent detall:  
a) Les ajudes per als programes regulats en el capítol II del títol II de les bases reguladores, destinades a les empreses d'inserció qualificades i inscrites en el registre administratiu de la Comunitat Valenciana, excepte els de la secció 5a: s'amplia la dotació en 230.000,00 ?, finançada amb càrrec al capítol IV, del subprograma 322.51, codi línia S2240000, dels quals 124.000 - són fons procedents del Servei Públic d'Ocupació Estatal (SEPE) i 106.000 - són fons de la Generalitat no condicionats, amb la qual cosa la dotació per a aquestes ajudes arriba a un import màxim d'1.380.000,00 ?.  
Després de l'increment, la dotació per a l'exercici 2021 per a les ajudes regulades en l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball, i convocades per la Resolució de 15 de març de 2021, del director general del Servei Valencià d'Ocupació i Formació, per la qual es convoquen subvencions destinades a la integració sociolaboral de persones treballadores en situació o risc d'exclusió social en empreses d'inserció per a 2021, arriba a un import global màxim d'1.380.000,00 ?.  
  
De conformitat amb el que s'estableix en la disposició final primera, apartat 2, de l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, en relació amb el que es disposa en l'apartat 3 de l'article 2 de la Resolució de 15 de març de 2021, ateses les sol·licituds presentades fins al moment relatives a ajudes destinades a les empreses d'inserció i existint crèdit disponible en la línia S2240000, derivat de minoracions i desafectacions d'altres programes, és procedent incrementar el finançament per a les ajudes incloses en l'apartat 1.a de l'article 2 d'aquesta resolució per als programes regulats en el capítol II del títol II de les bases reguladores, destinades a les empreses d'inserció qualificades i inscrites en el registre administratiu de la Comunitat Valenciana, excepte els de la secció 5a i publicar-la en el DOGV, sense establir un nou termini de presentació de sol·licituds.  
En conseqüència, i vistos els antecedents exposats, resolc:  
  
Únic  
Incrementar la dotació assignada en la Resolució de 15 de març de 2021, del director general del Servei Valencià d'Ocupació i Formació, per la qual es convoquen subvencions destinades a la integració sociolaboral de persones treballadores en situació o risc d'exclusió social en empreses d'inserció per a 2021, d'acord amb el següent detall:  
  
a) Les ajudes per als programes regulats en el capítol II del títol II de les bases reguladores, destinades a les empreses d'inserció qualificades i inscrites en el registre administratiu de la Comunitat Valenciana, excepte els de la secció 5a: s'amplia la dotació en 167.400,00 ?, finançada amb càrrec al capítol IV, del subprograma 322.51, codi línia S2240000, amb fons procedents del Servei Públic d'Ocupació Estatal (SEPE), amb la qual cosa la dotació per a aquestes ajudes arriba a un import màxim d'1.547.400,00 ?, dels quals 1.441.400,00 - corresponen a fons SEPE i 106.000,00 - a fons de la Generalitat no condicionats.  
  
Després de l'increment, la dotació per a l'exercici 2021, per a les ajudes regulades en l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball i convocades per la Resolució de 15 de març de 2021, del director general del Servei Valencià d'Ocupació i Formació, per la qual es convoquen subvencions destinades a la integració sociolaboral de persones treballadores en situació o risc d'exclusió social en empreses d'inserció per a 2021, arriba a un import global màxim d'1.547.400,00 ?.  
  
Aquesta resolució farà efecte des del dia que se signe.  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la notificació, davant el jutjat contenciós administratiu corresponent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant la persona titular de la Direcció General de LABORA Servei Valencià d'Ocupació i Formació, en el termini d'un mes, computat en els termes esmentats, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels establits en la legislació vigent.  
  
València, 16 de novembre de 2021.- El director general de Labora Servei Valencià d'Ocupació i Formació: Enric Nomdedéu i Biosca.